Všetko čo potrebuješ vedieť ak ťa čaká maturita

Legislatíva je v tomto smere celkom zaujímavá, je to na dlhšie čítanie a zorientovanie sa a keďže o **niektorých veciach je dobré vedieť rok (aj viac) dopredu**, prinášame vám sumár **základných informácií pre maturantov** – ak patria do skupiny **žiakov so zdravotným znevýhodnením.**

**Pre koho je upravená maturita**

Na maturitnej skúške môžu úľavu dostať žiaci so zdravotným znevýhodnením – s poruchami učenia, so sluchovým postihom i autistické deti (toto nie je kompletný zoznam znevýhodnení). V zásade však platí, že **za upravených podmienok môžu maturovať** len tí žiaci, ktorí:

* Navštevujú špeciálnu školu,
* Sú žiakmi špeciálnej triedy ZŠ,
* Sú žiakmi tzv. integrovanými – teda sú vzdelávaní podľa individuálneho vzdelávacieho programu spolu s ostatnými žiakmi v bežnej triede ZŠ.

Riaditeľ školy by mal vždy **do 30. 9.** v danom roku informovať rodičov i žiakov o možnosti požiadať o úpravu podmienok pre vykonanie maturitnej skúšky. Presný zoznam žiakov, ktorých sa táto možnosť týka nájdete vo [vyhláške o ukončovaní stredných škôl](https://www.google.sk/url?sa=t&rct=j&q=&esrc=s&source=web&cd=1&cad=rja&uact=8&ved=0CCAQFjAA&url=https%3A%2F%2Fwww.minedu.sk%2Fdata%2Fatt%2F5519.rtf&ei=yCcmVaPHMILkaKGzgeAK&usg=AFQjCNHFYCH69WOeAOZ9UnL0UB8m1As8Nw&sig2=XcCh2gteYGd7x3VziJjZ7w&bvm=bv.90237346,d).

Ak sa žiak, či jeho rodičia rozhodnú požiadať o úpravu podmienok maturitnej skúšky, táto žiadosť je súčasťou písomného oznámenia, ktorým sa žiak prihlasuje na maturitnú skúšku. Žiadosť musí obsahovať posudok od príslušného odborného pracoviska – CPPPaP, Špeciálno-pedagogickej poradne. Predpokladá sa, že v ich starostlivosti je daný žiak po dlhší čas a že títo odborníci budú vedieť adekvátne navrhnúť úpravu maturitných podmienok.

Úpravu podmienok maturitnej skúšky prekonzultuje riaditeľ školy s vyučujúcimi žiaka a  rozhodnutie oznámi žiakovi.

**Čo konkrétne znamenajú upravené podmienky pre maturitu?**

Vo všeobecnosti tieto úpravy popisuje [Vyhláška 318/2008 Z.z.](https://www.google.sk/url?sa=t&rct=j&q=&esrc=s&source=web&cd=1&cad=rja&uact=8&ved=0CCAQFjAA&url=https%3A%2F%2Fwww.minedu.sk%2Fdata%2Fatt%2F5519.rtf&ei=gjYmVdGHMYWcsAGotoKICw&usg=AFQjCNHFYCH69WOeAOZ9UnL0UB8m1As8Nw&sig2=mesX07qCrAjJw4P4SnB0iA&bvm=bv.90237346) a jej [doplnenie z roku 2011](https://maturita.svsbb.sk/public/subory/vyhlaska_2011-209.pdf) (str. 71)**.**V praxi však platí, že každý žiak by mal byť posudzovaný individuálne, s ohľadom na jeho konkrétne následky postihnutia, ochorenia alebo iného znevýhodnenia. **Pri rovnakom postihnutí nemusia byť funkčné dôsledky u rôznych žiakov rovnaké.**

V preklade to znamená, že podmienky pre maturitu by mali byť upravené podľa toho, ako sa so žiakom pracovalo počas jeho štúdia – aké úľavy mal odporúčané pri bežnom skúšaní a hodnotení, také by mal mať aj v rámci maturity.

V zásade sa **tieto úpravy týkajú najmä formy písomných prác a testov** – zachováva sa obsah a náročnosť, ale:

Je možné **predĺžiť časový limit** na vypracovanie zadaní alebo na ústnu odpoveď, a to o 25 – 75% času (podľa typu postihnutia),

* Je možná **úprava**či nahradenie niektorých **úloh,**
* Sú možné **grafické úpravy zadania**– väčšie písmo, väčšie riadkovanie, veľmi viditeľne členené celky – odstavce, možnosť vpisovať odpovede priamo pod zadanie …
* Je možné **vylúčenie úloh na počúvanie**s porozumením z cudzieho jazyka.
* Je možné použiť kompenzačné pomôcky podľa potrieb žiaka.
* Je možná **prítomnosť asistenta,**špec. pedagóga, tlmočníka do posunkovej reči.

**Úprava podmienok na prijímacích skúškach**

Podobná situácia môže nastať i na prijímačkách na stredné školy. I tu by sa mala forma prijímacej skúšky upraviť s prihliadnutím na zdravotné znevýhodnenie žiaka a opäť – na základe odporúčania odborného zariadenia, v ktorého starostlivosti je žiak. Predpokladá sa, že ak má napr. dysgrafiu alebo poruchu komunikačnej schopnosti vie sa o tom pomerne dlhý čas pred prijímačkami a dieťa je v starostlivosti odborníkov.

**Legislatívne vymedzenie:**

* **Podmienkou úpravy maturity**pre žiaka so ŠVVP je**platné vyšetrenie z CŠPP**(nesmie byť staršie ako dva roky)**a odporúčanie poradne**rešpektovať obmedzenia, ktoré vyplývajú zo ŠVVP, ako aj **návrh zaradenia žiaka do skupiny úľav.**
* Žiak posledného ročníka strednej školy do  septembra písomne oznámi triednemu učiteľovi predmety (v cudzom jazyku aj úroveň), ktoré si na maturitnú skúšku zvolil a zároveň oznámi spôsob vykonania maturitnej skúšky(§ 75 ods. 1 a 2 Zákona 245/2008 Z.z. o výchove a vzdelávaní a o zmene a doplnení niektorých zákonov).
* Oznámenie obsahuje osobné údaje uchádzača, požadované úpravy, odborný posudok toho odborníka, ktorý  má vo svojej odbornej starostlivosti žiaka so zdravotným znevýhodnením – lekára alebo špeciálneho pedagóga alebo psychológa (§ 14 ods. 10 Vyhlášky MŠ SR č. 318/2008 Z.z.o ukončovaní štúdia na stredných školách).
* Oznámenie o úprave maturitnej skúšky a zaradenie do skupiny prekonzultuje riaditeľ školy s vyučujúcimi žiaka a rozhodnutie oznámi žiakovi.
* Pri zaraďovaní žiaka do skupiny a pri úpravách pre vykonanie maturitnej skúšky je dôležité a rozhodujúce, ako sa so žiakom pracovalo v priebehu štúdia na strednej škole.
* Žiak priloží k žiadosti odborný posudok s platnosťou najviac 2 roky,  že žiak môže mať odborný posudok vystavený napr. v 3. ročníku.

**Úpravy pre žiakov so zdravotným znevýhodnením  prináša Vyhláška MŠ SR č. 318/2008 Z.z. o ukončovaní štúdia na stredných školách § 5 ods. 3:**

* **„Žiak s vývinovými jazyk, ruský jazyk, španielsky jazyk a taliansky jazyk“.poruchami učenia alebo žiak so sluchovým postihnutím môže konať maturitnú skúšku len z ústnej formy internej časti maturitnej skúšky z predmetov anglický jazyk, francúzsky jazyk, nemecký.**

*Poznámka:*

* Žiak si vyberie, či vykoná maturitnú skúšku z cudzieho jazyka celú, tj. externú časť, písomnú formu internej časti a ústnu formu internej časti, alebo bude konať len ústnu formu internej časti.
* Žiakom so sluchovým postihnutím a žiakom s vývinovými poruchami učenia, ktorí sa chcú uchádzať o štúdium na vysokej škole, odporúčame, aby si zistili podmienky prijatia na VŠ, a potom sa rozhodli, či vykonajú maturitnú skúšku len z ústnej formy internej časti.